་པ་ཡིན་པའི་་་་་
ཕྱིར་ཏེ། ཡེ་ཤེས་ལེའུ་འདི་སེམས་ཙམ་པ་མན་ཆད་ཀྱི་མྱང་འདས་བར་གནས་
དབུ་མ་པས་མྱང་འདས་འདོད་ཚུལ་སྟོན་པའི་ལེའུ་ཡིན་པའི་ཕྱིར། རྭ་འགྱུར་ཡེ་
ཤེས་ལེའུའི་འགྲེལ་ཆེན་ལས། བྱེ་བྲག་ཏུ་སྨྲ་བ་དང་། མདོ་སྡེ་བ་དང་། རྣལ་
འབྱོར་སྤྱོད་པ་བ་རྣམས་ཀྱིས་ཕུང་པོ་ལྷག་མ་དང་བཅས་པའོ། །དབུ་མ་པ་རྣམས་
།
564

ཀྱིས་ཕུང་པོ་ལྷག་མ་དང་བཅས་པ་དོར་ནས་རབ་ཏུ་མི་གནས་པའི་མྱང་འདས་་་་་
ཞེས་པ་ནས། དེས་ན་ཕྱོགས་ཡོངས་སུ་འཛིན་པ་སྤངས་པའི་ཕུང་པོ་ལྷག་མ་མེད་
པའི་མྱ་ངན་ལས་འདས་པ་ཡང་དག་པར་རྫོགས་པའི་སངས་རྒྱས་ཞེས་བྱའོ།
ཞེས་དང་། འགྲེལ་ཆེན་ལས། ས་གའི་ཉའི་སྐྱ་རེངས་ཤར་བ་ན་བཅོམ་ལྡན་
འདས་ཤཱཀྱ་ཐུབ་པ་མངོན་པར་རྫོགས་པར་སངས་རྒྱས་ཏེ་ཆོས་ཀྱི་འཁོར་ལོ་
བསྐོར་ནས་ཐེག་པ་གསུམ་སྟོན་པར་མཛད་དེ། ཟླ་བ་བཅུ་གཉིས་པ་ནག་པའི་ཉ་
ལ་ཤྲི་དྷ་ན་ཀ་ཊ་ཀར་ནས། དང་པོའི་སངས་རྒྱས་རྣམ་པར་སྤྲོས་སོ་ཞེས་གསུངས་
པའི་ཕྱིར། ཁྱབ་སྟེ། སངས་རྒྱས་ནས་ལོ་མང་པོ་སོང་ན་ལོ་གཅིག་ཀྱང་མི་གསུང་
བར་ཟླ་བ་བཅུ་གཉིས་གསུང་དོན་མེད་པའི་ཕྱིར། ཊཱིཀ་ཆེན་ལས་ཀྱང་། ནག་
།
པའི་ཟླ་བ་དང་པོ་ཡིན་ཡང་ས་གའི་ཟླ་བ་དེ་ནས་བགྲང་བའི་ཟླ་བ་བཅུ་གཉིས་པ་་
ནག་པ་ཡིན་ཞིང་ཞེས་གསུངས་པ་ལེགས་པར་བཤད་པ་ཁོ་ན་ཡིན་ནོ། །དགུང་ལོ་
སོ་དགུ་པ་ཉི་སྒྲོལ་བྱེད་ཤིང་སྤྲེལ་ལ་ཡུམ་གྱི་དོན་དུ་ལྷ་ཡུལ་དུ་བྱོན་ཏེ། བརྒྱ་བྱིན་
དང་ཚངས་པ་སོགས་འདོད་པ་དང་གཟུགས་ཀྱི་ལྷའི་ཡིད་དང་མཐུན་པའི་ཆོས་་་་
ཟླ་བ་གསུམ་གྱི་བར་དུ་བསྟན་པས། ལྷ་ཀླུ་གནོད་སྦྱིན་སྲིན་པོ་དྲི་ཟ་ལྷ་མ་ཡིན་
ནམ་མཁའ་ལྡིང་མིའམ་ཅི་སོགས་གདུལ་བྱ་རྣམས་ཀྱི་མོས་པ་ལྟར་སྨིན་ཅིང་གྲོལ་་་
བར་མཛད་ནས། ཡུལ་ཀ་ཤིར་ཧོར་ཟླ་དགུ་པ་ཐ་སྐར་ཟླ་བ་སྟོན་འབྲིང་པོའི་ཉ་
ལ་ལྷ་ཡུལ་ལས་ཕེབས་པ་ཡིན་པའི་ཕྱིར། མན་སྙེ་ལས། སུམ་ཅུ་རྩ་གསུམ་གྱི་ལྷའི་
ཡུལ་དུ་གཤེགས་ནས་བརྒྱ་བྱིན་དང་ཚངས་པ་ལ་སོགས་པའི་འདོད་པ་དང་
གཟུགས་ན་སྤྱོད་པའི་ལྷའི་ཡིད་དང་མཐུན་པའི་ཆོས་བསྟན་ཏོ་ནས།
ལྷ་དུ་མ་
དང་། ཀླུ་དུ་མ་དང་། གནོད་སྦྱིན་དང་། སྲིན་པོ་དང༌། དྲི་ཟ་དང༌། ལྷ་མ་ཡིན་
565

དང་། ནམ་མཁའ་ལྡིང་དང༌། མི་འམ་ཅི་སྟོང་ཕྲག་བརྒྱ་སྟོང་ནས། ཆོས་སྟོན་
པའོ་ཞེས་དང་། བྱེ་བྲག་བཤད་པ་ལས། ཆོས་འཁོར་གནས་དང་ཡངས་པ་ཅན། །
ས་ད་ཀར་ཅན་དང་ལྷ་ཡི་གནས། །ཞེས་སངས་རྒྱས་པའི་ལོ་བཞི་བར་བ ཤད་པའི་
ཕྱིར། དེ་ནས་ཡུལ་སོ་སོར་སྟོན་པ་འཁོར་བཅས་ཕེབས་ནས། ཆོས་ཕུང་བརྒྱད་ཁྲི་
བཞི་སྟོང་དང་རྒྱུད་སྡེ་སྟོང་ཕྲག་སུམ་ཅུ་རྩ་གསུམ་སོགས་བསྟན་ནས་གདུལ་བྱ་
མཐའ་ཡས་པ་སྨིན་གྲོལ་ལ་བཀོད་པའི་ཕྱིར། མན་སྙེ་ལས། དེ་ལྟ་བུ་ལ་སོགས་
པའི་གདུལ་བྱ་རྣམས་གནས་རྣམས་སུ་བསྐུལ་ཞིང་། སྣ་ཚོགས་པའི་གཟུགས་ཀྱིས་
གདུལ་བྱ་ཇི་ལྟ་བར་དཔག་ཏུ་མེད་པའི་སེམས་ཅན་གྱི་ཕུང་པོ་ལ་ནས།
ཐེག་པ་ལ་སོགས་པ་བསྟན་པས་ཞེས་གསུངས་པའི་ཕྱིར།
རྡོ་རྗེ་
མཛད་པ་བཅུ་གཉིས་པ་མཛད་ཚུལ་ཡོད་དེ། སངས་རྒྱས་ནས་ལོ་ཞེ་ལྔ་པ་ཁྲོ་
བོ་ཞེས་ཤིང་གླང་འདས་ནས་ཟད་པ་མེ་སྟག་གི་ས་ག་ཟླ་བའི་ཉའི་ནམ་ཕྱེད་ལ་་
གྱད་ཡུལ་རྩ་མཆོག་གི་ཤིང་ས་ལ་ཟུང་གི་དྲུང་དུ་གཤེགས་པར་མཛད་པ་ཡིན་པའི་
ཕྱིར། བྱེ་བྲག་བཤད་པ་ལས། རྒྱལ་བ་དེ་ལྟར་བརྒྱད་ཅུ་ལ། །ཐུབ་མཆོག་དམ་པ་
མྱ་ངན་འདས། །ཞེས་གསུངས། དེ་ཡང་ཞིང་ལ་ལར་སྐུའི་སྣང་བ་བསྡུས་ཀྱང་ལ་
ལར་བལྟམས། ལ་ལར་རོལ་རྩེད། ལ་ལར་ཆོས་འཁོར་སོགས་བྱེ་བ་ཕྲག་བརྒྱ་སྟོན་
ཏེ། སྤྱི་རྣམ་ལས། ཞིང་འདིར་མྱ་ངན་ལས་འདས་པའི་ཚུལ་བྱེ་བ་ཕྲག་བརྒྱ་སྟོན་
པ། ཞིང་གཞན་དུ་ལ་ལར་སྐུ་བལྟམས་པ་དང༌། ལ་ལར་འཚང་རྒྱ་པ་དང་། ལ
ལར་ཆོས་འཁོར་བསྐོར་ཚུལ་བྱེ་བ་ཕྲག་བརྒྱ་ཅིག་ཅར་དུ་སྟོན་ནོ་ཞེས་གསུངས
པའི་ཕྱིར།
སྨྲས་པ།
ལ ་
སངས་རྒྱས་རྣམས་ཀྱི་མཛད་པ་བཅུ་གཉིས་ཚུལ། །བྱེ་བ་ཕྲག་
566

བརྒྱར་སྟོན་པའི་ལུང་རིགས་ཚོགས།
།བཅུ་གཉིས་བདག་པོའི་འོད་ལས་ཆེས་
གསལ་བ། །ལུང་བཞིན་རིགས་པ་བཞིན་དུ་མ་འཁྲུལ་གསལ། །བཅུ་གཉིས་འདྲེན་
ཚུལ་མང་ཐོས་སྔོན་གྱི་ལྷས། །མ་མྱོང་མདོ་རྒྱུད་བསྟན་བཅོས་བཤད་ཚུལ་དང་། །
ངེས་པ་ལྔ་ལྡན་གསུང་རབ་གངྒཱའི་རྒྱུན།
།འདིར་དྭངས་ཛ་ཧུ་ནུ་དེས་ཡིན་པར་
རློམ། །ཞེས་པའང་བར་སྐབས་ཀྱི་ཚིགས་སུ་བཅད་པའོ། །
ལྔ་པ་འཕྲིན་ལས་བཤད་པ་ལ།
འཕྲིན་ལས།
འཕྲོས་སྦྱོར་མཐའ་དཔྱད་པ་གསུམ་ལས།
དང་པོ་ནི། མདོ་ལས། རབ་འབྱོར་འདི་ནས་སངས་རྒྱས་ཀྱི་སྤྱན་གྱིས་འཇིག་རྟེན་
ལ་རྣམ་པར་གཟིགས་ནས། ནས། སེམས་ཅན་དམྱལ་བ་རྣམས་ཀྱི་སྡུག་བསྔལ་
ཞི་པ ར་བྱས་ནས་ཞེས་སོགས་ཀྱི་དོན་འཆད་པར། དེ་བཞིན་འཁོར་བ་ཇི་སྲིད་
།ལས་ནི་རྒྱུན་མི་འཆད་པར་འདོད། །ཅེས་སོགས་བྱུང་། སྦྱོར་བ་ནི་
འདིའི།
སྐབས་འདིའི་ཉེར་བདུན་ཆོས་ཅན།
ཁྱོད་ཡེ་ཤེས་ཆོས་སྐུའི་མཛད་པ་ཡིན་ཏེ།
ཀུན་རྫོབ་ཏུ་རྟོགས་པ་ཆོས་སྐུས་ལོངས་སྤྲུལ་གྱི་སྣང་བ་བསྐྱེད་པའི་སྒོས་ཁྱོད
སོགས་གཞན་དོན་གྱི་བྱ་བ་མཛད་པའི་ཕྱིར། འགྲེལ་པར། ཀུན་རྫོབ་ཏུ་ཡེ་ཤེས་
ཁོ་ན་ནས། ཆོས་ཀྱི་སྐུའི་ཡིན་ནོ་ཞེས་གསུངས་པའི་ཕྱིར། མཐའ་དཔྱད་པ་ལ། ཁ་
འཕྲིན་ལས་སྐུ་བཞི་གའི་འཕྲིན་ལས་ཡིན་པར་ཐལ། སློབ་དཔོན་
ཟི་གས་བྱིན་གྱིས་དེ་ལྟར་བཞེད་པའི་ཕྱིར་ན་མ་ཁྱབ། རྟགས་གྲུབ་སྟེ། གསེར་
ཅིགན་རེ།
འཕྲེང་ལས། རིགས་བྱིན་ནི་སྐུ་བཞི་གའི་མཛད་པར་འདོད་དོ་ཞེས་གསུངས་པའི་
ཕྱིར། རྩ་བར་འདོད་ན། ངོ་བོ་ཉིད་སྐུ་དང་འཕྲིན་ལས་ཉེར་བདུན་གཉིས་ལ་
567

ལས་དང་ལས་ཅན་གྱི་འབྲེལ་བ་གྲུབ་པར་ཐལ། འདོད་པའི་ཕྱིར། འདོད་མི་ནུས་
ཏེ། ངོ་བོ་ཉིད་སྐུ་དང་འཕྲིན་ལས་ཉེར་བདུན་གཉིས་ལ་ལས་དང་ལས་ཅན་གྱི་
འབྲེལ་བ་མེད་པའི་ཕྱིར། དེར་ཐལ། གསེར་འཕྲེང་ལས། སྐུ་དང་པོ་དང་མ་ཡིན་
པ་ལ་དགོངས་ནས་སྐུ་གསུམ་ཞེས་གསུངས་པའི་ཕྱིར། ཡང་ཁ་ཅིག་ན་རེ། འཕྲིན་
ལས་ཉེར་བདུན་སྤྲུལ་སྐུ་ཁོ་ནའི་འཕྲིན་ལས་ཡིན་པར་ཐལ། དེ་ལྟར་འཕགས་པས་
བཞེད་པའི་ཕྱིར་ན་སློབ་དཔོན་འདིའི་ལུགས་ལྟར་ན་མ་ཁྱབ། རྟགས་དེར་ཐལ།
ཉི་སྣང་ལས། ཕྱོགས་བཅུའི་འཇིག་རྟེན་གྱི་ཁམས་རྣམས་སུ་སྤྲུལ་པ་རྣམས་ཀྱིས་
ལྷུན་གྱིས་གྲུབ་ཅིང་རྒྱུན་མི་འཆད་པར་སེམས་ཅན་གྱི་དོན་སྣ་ཚོགས་པ་འཇུག་་་་་
པར་བྱེད་པའི་སྒོས་གནས་ཡོངས་སུ་གྱུར་པའི་འཕྲིན་ལས་ཀྱི་དབང་དུ་མཛད་དོ་་་
lik
ཞེས་གསུངས་ཕྱིར། གསེར་འཕྲེང་ལས། འཕྲིན་ལས་སྐུ་ལྷག་མ་གསུམ་དང་ལས་
དང་ལས་ཅན་དུ་འབྲེལ་གྱི་ཞེས་གསུངས་པའི་ཕྱིར། རྩ་བར་འདོད་ན། མི་འཐད་
པར་ཐལ། དེ་ཡེ་ཤེས་ཆོས་སྐུའི་འཕྲིན་ལས་ཡིན་པའི་ཕྱིར། རྩ་བར། ཆོས་སྐུ་
མཛད་པ་དང་བཅས་པ། །ཞེས་པའི་དགོངས་པ་ཡིན་པའི་ཕྱིར། འགྲེལ་ཆེན་ལས།
ཡེ་ཤེས་ཁོ་ན་དང་མཛད་པར་སྦྱར་པའི་ཕྱིར་དེ་སྐད་དུ་གསུངས་ཏེ་ཞེས་གསུངས་་
པའི་ཕྱིར། ཡང་ཁ་ཅིག་ན་རེ། དེ་བཞིན་ཞེས་པའི་དེ་སྒྲ་སྤྲུལ་སྐུ་ལ་སྦྱོར་མི་རིགས་
པར་ཐལ། སློབ་དཔོན་གྱིས་ཡེ་ཤེས་ཆོས་སྐུ་དང་སྦྱར་པའི་ཕྱིར་ན་རྣམ་པ་གཅིག་
ཏུ་མ་ཁྱབ་སྟེ། སློབ་དཔོན་གྱིས་མདོར་བསྟན་དང༌། ཆོས་ཀྱི་སྐུ་ཡི་འཕྲིན་ལས་
ཞེས་པའི་ཆོས་སྐུ་ཡེ་ཤེས་གཙོ་བོའི་དབང་དུ་བྱས་པའི་ཕྱིར། གསེར་འཕྲེང་ལས།
དེ་བཞིན་ནི་སློབ་དཔོན་ལྟར་ན་ཆོས་སྐུ་ཡིན་ལ་འཕགས་པ་ལྟར་ན་སྤྲུལ་སྐུ་ཡིན་་་་་
པར་བཤད་ལ་ཞེས་གསུངས་པའི་ཕྱིར། རྩ་བར་འདོད་མི་ནུས་ཏེ། རྩ་བའི་འབྲེལ་
568

བྱས་ན་སྤྲུལ་སྐུ་དང་སྦྱོར་དགོས་པའི་ཕྱིར། རྩ་བར། ཐུབ་པའི་སྤྲུལ་སྐུ་རྒྱུན་མི་
འཆད། །དེ་བཞིན་ཞེས་གསུངས་པའི་ཕྱིར་ཏེ། རྣམ་བཤད་ལས། རྩ་བའི་འགྲེལ་
གྱི་དབང་དུ་བྱས་ན་དེ་བཞིན་ཞེས་པ་སྤྲུལ་སྐུ་དང་འབྲེལ་ཡང་སློབ་དཔོན་ཀྱིས་་་
ཆོས་སྐུ་ལ་མཛད་དོ་ཞེས་གསུངས་པའི་ཕྱིར། ཡང་ཁ་ཅིག་ན་རེ། སངས་རྒྱས་ཀྱི་
ལམ་ཞུགས་ཡན་ཆད་ན་ཡོད་པས་ཁྱབ་ཟེར་ན། · ལམ་མ་
འཕྲིན་ལས་ཡིན་ན།
ག
ཞུག ས་ཀྱི་ངན་འགྲོ་གསུམ་ལྷ་མིའི་སྡུག་བསྔལ་ཞི་བར་མཛད་པའི་འཕྲིན་ལས་དེ་
ཆོས་ཅན། དེར་ཐལ། དེའི་ཕྱིར། རྟགས་གྲུབ་སྟེ། དེ་ཡོད་པའི་ཕྱིར། འགྲོ་རྣམས་
ཞི་པའི་ལས་དང་ནི། །ཞེས་གསུངས་པའི་ཕྱིར། ཁྱབ་སྟེ། གསེར་འཕྲེང་ལས།
ངན་སོང་གསུམ་དང་ལྷ་མིའི་འགྲོ་བ་རྣམས་ཀྱི་སྡུག་བསྔལ་ཞི་བ་བསྒྲུབ་པའི་ལས་་
མཛད་པ་ཞེས་གསུངས་པའི་ཕྱིར། དེས་སངས་རྒྱས་ཀྱི་འཕྲིན་ལས་ལ་འགྲོ་བ་དྲུག་
གི་རྒྱུད་དུ་ཡོད་པར་ཤེས་སོ། །ཡང་ཁ་ཅིག་ན་རེ། སངས་རྒྱས་ཀྱི་འཕྲིན་ལས་ཡིན་
ན། ལམ་མ་ཞུགས་ན་ཡོད་པས་ཁྱབ་ཟེར་ན། འཕྲིན་ལས་ལྷག་མ་ཉེར་དྲུག་ཆོས་
ཅན། དེར་ཐལ། དེའི་ཕྱིར། ཁྱབ་པ་ཁས། རྟགས་སླ། འདོད་མི་ནུས་ཏེ། ལྷག་མ་
ཉེར་དྲུག་ལམ་ལ་བཀོད་པའི་འཕྲིན་ལས་ཡིན་པའི་ཕྱིར། དེར་ཐལ། ཚོགས་ལམ་
ལ་འགོད་པའི་གསུམ། སྦྱོར་ལམ་ལ་འགོད་པའི་བཞི་དང༌། མཐོང་ལམ་ལ་འགོད་
པའི་གཅིག་དང་། སྒོམ་ལམ་ལ་འགོད་པའི་འཕྲིན་ལས་བཅོ་བརྒྱད་ཡོད་པའི་ཕྱིར།
དང་པོ་གྲུབ་སྟེ། འགྲོ་རྣམས་ཞི་བའི་ལས་དང་ནི། །བསྡུ་རྣམ་བཞི་ལ་འགོད་པ་
དང་། །ཀུན་ནས་ཉོན་མོངས་བཅས་པ་ཡིས། །རྣམ་པར་བྱང་བ་རྟོགས་པ་དང་། །
ཞེས་སོ། །གཉིས་པ་གྲུབ་སྟེ། སེམས་ཅན་རྣམས་དོན་ཇི་བཞིན་གྱི། །དོན་དང་ཕ་
རོལ་ཕྱིན་དྲུག་དང་། །སངས་རྒྱས་ལམ་དང་རང་བཞིན་གྱིས། །སྟོང་པ་ཉིད་དང་
569

ཞེས་སོ། །གསུམ་པ་གྲུབ་སྟེ། གཉིས་ཟད་དང་། །ཞེས་སོ། །བཞི་པ་གྲུབ་སྟེ། བརྡ་
དང་དམིགས་པ་མེད་པ་དང་། །ནས། །ཐ་དད་ཡོངས་སུ་མི་ཤེས་དང་། །ཞེས་སོ།
ལམ་གྱི་མི་གནས་པའི་མྱང་འདས་ལ་འགོད་པའི་དེ་ཡོད་དེ།
མྱ་ངན་འདས་ལ་
འགོད་པ་སྟེ། །ཞེས་སོ། །ཉེར་བདུན་ཡོད་ཚུལ་སྟོན་པར། ཆོས་ཀྱི་སྐུ་ཡི་འཕྲིན་
ལས་ནི། །རྣམ་པ་ཉི་ཤུ་བདུན་དུ་བཞེད། །ཅེས་སོ། །འཕྲིན་ལས་ཉེར་བདུན་ཡང་
སྲིད་མཐའི་བར་དུ་དར་ཞིང་རྒྱས་པར་འགྱུར་པ་ཡིན་ཏེ། འགྲེལ་པ་ལས། འདིའི་
འཕྲིན་ལས་རྣམ་པ་ཉི་ཤུ་རྩ་བདུན་ཡང་འཁོར་བ་ཇི་སྲིད་པར་བཞེད་པ་ཞེས་་་་་་་་
གསུངས་པའི་ཕྱིར།
སྨྲས་པ། ཨེ་མ་ཕྱོགས་བཅུའི་རྒྱལ་བ་སྲས་བཅས་དང་། །ཉན་རང་ཐེག་པ་
གསུམ་གྱི་ཚོགས་རྣམས་ཀུན། །སྐྱེད་མཛད་དུས་གསུམ་ཐར་པར་བགྲོད་པའི་ལམ།།
གཞུང་ལམ་འབྲས་བུའི་ཤེར་ཕྱིན་ཡུམ་རྣམས་རྨད། །ཀྱེ་མ་མདོ་སྔགས་གཞུང་མ
གྲུབ་མཐའ་ཀུན། །ཡུན་རིང་ངལ་བརྒྱས་དུབ་པའི་ངལ་གསོའི་གནས། །ཕར་ཕྱིན་
གཞུང་དོན་ལེགས་སྟོན་ལམ་རིམ་ལས།
་མང
།མདོ་སྔགས་ལམ་གྱི་སྒོ་རྙེད་ངལ་གསོ་
ཐོབ། །རིགས་བརྒྱའི་ཁྱབ་བདག་སྲེ་བ་རྡོ་རྗེ་འཆང༌། །མགོན་དེའི་ཞབས་བརྟེན་
མདོ་སྔགས་གསང་བའི་གནད། །མ་ལུས་ཀུན་བསྡུས་ཁྲིད་ཆེན་ཨ་མྲྀ་ཏ། །ཀླུ
དབང་གྲགས་ཐོབ་ལེགས་སྨོན་དགའ་བདེས་ཁྱབ། །ལོངས་སྤྲུལ་མེས་པོས་
མངགས་པའི་ལེགས་བཤད་ཀྱི། །དག་བྱེད་མཆོད་ཡོན་སྔོན་བྱོན་ཤིང་རྟ་ཆེའི། །
བློ་གྲོས་རལ་བར་ཉིས་སྟོང་ལྔ་བརྒྱར་བཟུང༌། །བདག་བློ་སྐལ་ལྡན་ཤིང་རྟས་རྒྱུན་
འདི་བསྒྲེངས། ། །འདིར་འབད་དགེ་བ་ཆེས་དཀར་མཁའ་ཁྱབ་འགྲོའི། །ལེགས་
བྱས་འདབ་བརྒྱ་བྱེ་བའི་ཚོགས་བཞད་
་ཅིང་།
།སྐལ་བཟང་བུང་བས་དར་དིར་
570

མགྲིན་གླུ་དང༌། །ལེགས་བཤད་སྣང་བས་ཅིག་ཅར་ཀུན་ཁྱབ་ཤོག །རྒྱལ་བ་སྲས་
བཅས་རྣམས་ཀྱི་བྱིན་རླབས་དང་། །རྟེན་ཅིང་འབྲེལ་འབྱུང་བསླུ་མེད་བདེན་པའི་
མཐུས། །ཆོས་འདི་ཕྱོགས་དུས་ཀུན་ཏུ་རྒྱས་གྱུར་ཅིག །
ཅེས་ཕར་ཕྱིན་གྱི་མཐའ་དཔྱོད་བསམ་འཕེལ་ཡིད་བཞིན་ནོར་བུའི་འཕྲེང་མཛེས་
སྐལ་བཟང་མིག་འབྱེད་ཅེས་བྱ་བ་འདི་ནི་གངས་ཅན་གྱི་ཕྱག་ན་པད་དཀར་འཆང་་་་་
བས་བཀའ་སྩལ་གྱི་མེ་ཏོག་ཡང་གནང་ཞིང་། ཉེ་ཆར་མཁས་འདུས་དཔལ་ལྡན་བཀྲ་
ཤིས་སྒོ་མང་གིས་ལན་གསུམ་ཆོས་གྲྭར་ཁང་ཚན་ཀུན་དང་གྲྭ་རྒན་འདུལ་བ་ཆོས་་་
རྗེས་དུང་དཀར་གསེར་གཤོག་ཅན་དང་མཁའ་འགྲོ་མ་ཐམས་ཅད་ཀྱི་གཙོ་མོ་ལབ
ཀྱི་སྒྲོན་མའི་དབུ་ཐོད་རིང་བསྲེལ་འབྲས་བུ་སྣ་ཚོགས་དང་སུ་ཝརྞས་བརྒྱན་པ་དང་་
བཅས། རབ་འབྱམས་སྨྲ་བ་ངག་དབང་དགེ་འདུན་གྱིས་དཀར་ཡོལ་མཎྜལ་དང་
བཅས། ཚོགས་ཀྱི་མཎྜལ་རང་གི་འབུལ་ཚན་དང་། ཁྱད་པར་མང་ཐོས་མདོ་སྔགས་
སྨྲ་ངའི་དབང་པོ་དཔོན་སློབ་གུ་ཎ་མ་ཏི་དང་། རང་གི་གྲྭ་རྒན་བླ་མ་སྔགས་རམས་
པ་ང་པལ་འབར་གཉིས་ཀྱིས་ལམ་རིམ་མཆོད་རྟེན་མཎྜལ་ཆེ་ལེགས་འབུལ་ཚན་དང་
བཅས་ཏེ་བསྐུལ་བའི་ངོར་བཀྲ་ཤིས་སྒོ་མང་ནས་དབུ་བཙུགས། སྐབས་ལྔ་པ་ཡན་
གྲུབ་ཅིང་། རྒྱལ་བས་ལུང་བསྟན་པའི་ཆོས་གྲྭ་ཆེན་པོ་བཀྲ་ཤིས་འཁྱིལ་དུ་རྫོགས་
པའི་སངས་རྒྱས་ཟིལ་གནོན་མེ་རྟར་སྐུ་བལྟམས་ནས་ལོ་ཉིས་སྟོང་དྲུག་བརྒྱ་དང་སོ་་
གསུམ།
སངས་རྒྱས་ཤིང་ཆོས་འཁོར་བསྐོར་ནས་ཉིས་སྟོང་ལྔ་བརྒྱ་དང་གོ་བརྒྱད་
ལོན་པ་རྣམ་འཕྱང་ཞེས་པ་ས་ཕོ་ཁྱིའི་ལོ་མགོ་ཟླ་བའི་ལྔ་མཆོད་ཆེན་པོའི་དུས་སུ།
ཤཱཀྱའི་དགེ་སློང་མང་ཐོས་འཇམ་དབྱངས་བཞད་པའི་རྡོ་རྗེས་སྦྱར་པ་འདིས་ཀྱང་་་་
རྒྱལ་བའི་བསྟན་པ་ཕྱོགས་དུས་ཀུན་ཏུ་དར་ཞིང་རྒྱར་པར་གྱུར་ཅིག །
571